Tasastant azgen-usrid akked d umsiqsi d snat n tarrayin n unadi mgaradent gar-asent, imi yal yiwet acu n ubrid i teṭṭafer. Tasastant azgen-usrid, tettili-d srid ɣef wannar i nexter ad nexdem fellas anadi-nneɣ, deg-s neggar-d iman-nneɣ deg yal tagnit iwulmen, nezmer ad nessexdem ula d iḥulfan ma yewwi-d fella-nneɣ lḥal iwakken ad nessaweḍ ɣer yiswi, ad d-nessahder yissen imselɣuyen. Ma d amseqsi, d tarrayt i nessexdem deg wannar, maca nhegga-tt-id uqbel ma nṛuḥ ar yimselɣuyen, maci d isteqsiyen usriden maɛna d arusriden, ttewheggan yakan, mazal kan ad nextir adeg d wakud iwulmen i deg ara nemllil d imselɣuyen akken ad nesseqsin ɣef wayen i d-nhegga, deg umseqsi ur nezmir ara ad d-nessekcem iḥulfan, imi amselɣu i nesseqsa ad d-yerr kan af lqis n usteqsi, acku amseqsi-nni d lqayeb, ur ilaq ara ɣef tririt-is at-yuger mulac ad yeffeɣ ɣef usentel-nni i d-newwi.